
1. OSNOVNI PODACI O AGENCIJI
Agencija je pravno lice koje obavlja djelatnost od interesa  za Opštinu Herceg Novi i za  treća lica, radi sticanja dobiti.
Agencijom upravlja Osnivač na način i pod uslovima utvrdjenim Odlukom o osnivanju i Statutom. Osnivač posebnom odlukom imenuje izvršnog direktora u skladu sa odlukom o osnivanju Agencije. Izvršni direktor je lice ovlašćeno za zastupanje u redovnom obavljanju djelatnosti..


Adresa sjedišta Agencije je: Herceg Novi ,Šetalište pet Danica –Škver.
Adresa za prijem službene pošte je : Herceg Novi,Šetalište pet Danica –Škver.

Agencija za gazdovanje Gradskom lukom Herceg Novi obavlja slijedeće djelatnosti :
52.22 Uslužne djelatnosti u vodenom saobraćaju
52.29 Ostale prateće djelatnosti u saobraćaju

68 Poslovanje nekretninama
68.20 Iznajmljivanje vlastitih ili iznajmljenih nekretnina i upravljanje njima

Pored pobrojanih djelatnosti Agencija za gazdovanje gradskom lukom Herceg Novi obavlja i 
 druge djelatnosti  vezane za bezbijedno  turističko pristajanje plovila u Gradskoj luci a posebno:
-nadzor nad korišćenje Gradske luke,
-naplatu usluga u skladu sa tržišnim uslovima  i evidenciju korisnika,
-poslove na operativnoj obali ,kao što su održavanje operativne obale,akvatorija,uređaja za sigurnu plovidbu,javne rasvjete i ukupne infrastrukture,radi opšte sigurnosti i bezbijednosti u luci.
-poslove kojima se obezbeđuje naplata prihoda i evidencija korisnika usluga,
-poslove na operativnoj obali kao što su održavanje obale,akvatorija  i uređaja  za sigurnu plovidbu,održavanje javne rasvjete  i ukupne infrastrukture, radi opšte sigurnosti u luci.  
-poslove organizovanja  stručnih lica radi mjerenja kvaliteta morske vode,
-poslove organizovanja  i obezbeđenja svih mjera zaštite od namjernog ili slučajnog zagađenja mora i obale,u saradnji sa nadležnim službama.
Agencija svoju djelatnost obavlja na način kojim se obezbjedjuje stabilnost poslovanja, efikasnost upravljanja i odlučivanja i kojim se uspostavljaju poslovni odnosi u okviru trzišnih uslova privredjivanja.

Akti Agencije su: Statut, pravilnici, poslovnik i odluke. 
Izmjene i dopune akata Agencije vrše se na nacin i po postupku utvrdjenom za njihovo donosenje.

Tehnički podaci Gradske luke Herceg Novi:
-dužina cca 250m
-dubina luke-od 3 do 6m
-40 muringa za vez nautičkih plovila
-7 ormarića (pingvina) za snabdijevanje plovila vodom i električnom energijom
-maksimalni gaz za punjenje goriva je 2.5m
-luka nije zaštićena od zapadnog vjetra


Podjela pristaništa po zonama za određena plovila i namjene:

1. SLUŽBENA ZONA-namijenjena za potrebe benzinske pumpe u dužini od cca 40m (zona je ograničenog zadržavanja plovila zbog bezbjednosti kako same pumpne stanice tako i plovila koja koriste usluge iste)
2. ZONA ZA TURISTIČKE BRODOVE IZ HERCEG NOVOG u dužini od cca 40m (zona ograničenog zadržavanja u period od 09:00 do 19:00 časova a nakon toga služi za vezivanje turističkih brodova iz našeg grada po povoljnim uslovima)
3. ZONA NAUTIČKOG TURIZMA u dužini od cca 120m (vezivanje na murinzima za plovila u čarteru kao i za potencijalne korisnike u toku nautičke sezone)
4. ZONA – OPERATIVNI DIO u dužini od cca 50m (namijenjena za veće turističke brodove iz okruženja koji dovode izletnike u Herceg Novi. Takođe je ograničenog vremena zadržavanja kako bi se izašlo u susret svim potencijalnim korisnicima. Već godinama postoji dogovor kada ko dolazi u Herceg Novi  od prevoznika koji dovode izletnike u naš grad.)

Osnivanjem Agencija za gazdovanje gradskom lukom d.o.o. Herceg Novi, prvenstveni cilj je bio da se adekvatnim korišćenjem unaprijedi turistička ponuda grada i napravi određeni pomak u boljoj organizaciji i svakako uspostavljanje reda na samom pristaništu.

Svih proteklih godina Agencija za gazdovanje gradskom lukom d.o.o. Herceg Novi ulagala je maksimalan napor da bi u otežanim uslovima poslovanja ostvarila što bolje rezultate i kroz svoj rad težila da svi turisti koji dolaze u Herceg Novi kao korisnici usluga gradske luke ponesu što pozitivnije utiske iz našeg grada.

Zbog specifičnosti pravnog statusa same Agencije vrlo je teško donijeti adekvatan plan i program rada za sledeću godinu.
Ne možemo da ne pomenemo ono što je ključno i od čega zavisi samo funkcionisanje i obim posla same Agencije a to je neriješen njen pravni status. 
Nepostojanje Ugovora sa JP “Morsko dobro” iz Budve (više od 12 godina), koje je nadležno za luke od lokalnog značaja dovodi u pitanje sam opstanak Agencije. Posljednji Ugovor sa pomenutim preduzećem istekao je 2009. godine i sa njegovim prestankom Agencija je izgubila parvo upravljanja akvatorijumom od pristaništa u širini 50 metara prema bazenu PVK “Jadran”. Tako se izgubilo parvo raspolaganja sa vezovima za plovila u tom dijelu akvatorijuma.

Zbog svega navedenog ono primarno što je u planu rada za sledeću godinu je rješavanje pravnog statusa Agencije odnosno Gradske luke Škver. Da napomenemo da je u proteklih nekoliko godina dolazilo do čestih izmjena zakona o lukama gdje smo aktivno učestvovali u izradi istih pa smo i uveli pojam “gradske luke” kako bi još više zaštitili prava i interese lokalnih samouprava.  
Najbolji primjer je gradska luka “Budva” koja je od ove godine prešla pod ingerenciju JP “Morsko dobro” što je prvi korak vraćanja luke pod upravljanje lokalne samouprave, gdje se već sada vide svi benefiti koje ostvaruju građani Budve I država Crna Gora. Povećan je broj komunalnih vezova za vlasnike plovila iz Budve (posebno za ribare) kao i bolja organizacija i naplata lučkih usluga što nije bio slučaj kada je lukom upravljala privatna firma.
















2. ORGANIZACIONA STRUKTURA AGENCIJE



RADNIK NA PRIJEMU I OTPREMI PLOVILA
IZVRŠNI DIREKTOR
RUKOVODILAC BEZBJEDNOSTI
RUKOVODILAC OPŠTIH POSLOVA













U Agenciji je trenutno zaposleno 6 radnika na nedoređeno vrijeme i 1 u mandatu od 4 godine i to na sledećim pozicijama:
Izvršni direktor (1) – u mandatu na 4 godine
Rukovodilac opštih poslova (1) – na neodređeno vrijeme
Rukovodilac bezbjednosti (1) – na neodređeno vrijeme
Radnik na prijemu i otrpremi plovila (4) – na neodređeno vrijeme

POKRETNA I NEPOKRETNA IMOVINA KOJOM GAZDUJE PREDUZEĆE
	Rb.
	VRSTA OSNOVNIH SREDSTAVA
	NABAVNA VRIJEDNOST
	SADAŠNJA VRIJEDNOST
	NAPOMENA

	1.
	KIOSK 1-PRIJAVNICA
	6.000,00€
	2.000,00€
	MONTAŽNI OBJEKAT-KIOSK cca 8m²

	2.
	KIOSK 2-PRIJAVNICA
	3.522,00€
	2.022,00€
	MONTAŽNI OBJEKAT-KIOSK cca 8m²

	3.
	KANCELARIJSKI NAMJEŠTAJ I OPREMA I KOMPJUTER SA ŠTAMPAČEM
	1500,00€
	1200,00€
	TRI KANCELARIJSKA STOLA, ČETIRI STOLICE, DVIJE KOMODE

	4.
	VIDEO NADZOR-12 KAMERA, SERVER I PRATEĆA OPREMA
	39.000,00€
	34.000,00€
	VIDEO NADZOR FINANSIRAN PREKO EU PROJEKTA

	5.
	BRODSKO SIDRO
	1.200,00€
	1.000,00€
	DONACIJA VOJSKE CG IZ 2013. GODINE

	6.
	ORMARIĆI ZA SNABDIJEVANJE PLOVILA VODOM I STRUJOM
	7.000,00€
	5.000,00€
	7 KOMADA

	7.
	BETONSKI BLOKOVI, LANCI I KONOPI ZA VEZOVE
	12.000,00€
	9.000,00€
	OPREMA ZA 27 VEZOVA ZA MURING

	8.
	PROHROMSKE BITVE
	2,600,00
	2.600,00
	BITVE ZA VEZIVANJE



Napomena: Prilikom osnivanja Agencije 2005. godine nisu adekvatno popisana osnovna sredstva, pa je teško utvrditi njihovu stvarnu vrijednost.  
3. MISIJA, VIZIJA I CILJEVI


     Misija preduzeća predstavlja osnovni okvir njegovog poslovanja i razvoja. Definisanjem misije definiše se i konačni cilj poslovanja preduzeća. „Agencija za gazdovanje gradskom lukom“ d.o.o. Herceg Novi je preduzeće od opšteg interesa osnovano od strane lokalne samouprave za obavljanje poslova komunalne djelatnosti, prevashodno uvođenja i održavanja reda na gradskom pristaništu.
„Agencija za gazdovanje gradskom lukom” d.o.o. Herceg Novi će tokom 2026. godine nastojati da svojom ponudom i kvalitetom usluga pruži trajnu, kvalitetnu i pravovremenu uslugu krajnjim korisnicima, lokalnom stanovništvu, brodskim prevoznicima kao i nautičarima iz Crne Gore i inostranstva a sve, na principima održivog razvoja i stalnog praćenja savremenih trendova kvaliteta na području nautičkog turizma. Sve to bi trebalo da formira pozitivnu sliku lokalne samouprave.
     Stručni i motivisani radnici, sa adekvatnom opremom i u adekvatnom radnom okruženju, sa transparetnim poslovanjem i dobrom saradnjom sa osnivačem Agencije omogućavaju maksimalno ostvarivanje interesa lokalne zajednice.

     Vizija jasno pokazuje kuda preduzeće ima nameru da se kreće. Kao takvu, viziju je neophodno implementirati u poslovanje i svakodnevne procedure, i sa njom moraju da se upoznaju i radnici preduzeća i krajnji korisnici. Upravo zato vizija preduzeća „Agencija za gazdovanje gradskom lukom” d.o.o. Herceg Novi tokom 2026. godine je:

· kontinuirano pružanje kvalitetnih nautičkih usluga sa stalnim unapređivanjem kako lokalnom stanovništvu tako i inostranim gostima
· formiranje povoljnog radnog okruženja radnika

Osnovne operativne aktivnosti “Agencije za gazdovanje gradskom lukom” d.o.o. Herceg Novi tokom 2026. godine, a time i njeni ciljevi su:

· redovno održavanje infrastrukture Gradske luke
· vođenje računa o bezbjednosti plovidbe u akvatorijumu luke i njenoj okolini
· zaštita mora i životne sredine na teritoriji gazdovanja kao i neposrednoj okolini
· rad na objedinjavanju akvatorijuma i formiranju jedinstvene cjeline-Gradske luke
· poboljšanje saradnje sa lokalnim brodskim prevoznicima
· intenziviranje saradnje sa JP “Morsko dobro” iz Budve
· nastavak saradnje sa Opštinom Herceg Novi i Turističkom organizacijom grada 
· upoznavanje korisnika, šire javnosti i medija sa misijom, vizijom i operativnim aktivnostima u cilju povećanja transparentnosti poslovanja kako bi se stvorila slika društveno odgovornog preduzeća
· težnja da prostor u kome Agencija djeluje kao vršilac komunalnih usluga učini ugodnijim i poželjnijim za sve korisnike njenih usluga
· povećanje prihoda vršenjem redovnih usluga klijentima, tj. nautičarima, posebno inostranim u zoni nautičkog turizma    



4 OSNOVE ZA IZRADU PLANA I PROGRAMA RADA

PLANIRANI BROJ DOLAZAKA I SELEKCIJE PLOVILA I USLUGA

	Rb.
	DUŽINA BRODA I VRSTA USLUGE
	2025
(broj usluga)
	2026 (broj usluga)
PROJEKCIJA

	1.
	<6m
	2
	4

	2.
	6-7m
	14
	16

	3.
	7-8m
	1
	2

	4.
	8-9m
	10
	12

	5.
	9-10m
	13
	15

	6.
	10-11m
	24
	28

	7.
	11-12m
	47
	52

	8.
	12-13m
	35
	40

	9.
	13-14m
	82
	90

	10.
	14-15m
	70
	75

	11.
	15-16m
	5
	7

	12.
	16-17m
	1
	2

	13.
	17-18m
	1
	2

	14.
	18-19m
	1
	2

	15.
	19-20m
	1
	2

	16.
	>20m
	45
	50

	17.
	KATAMARANI
	164
	175

	17.
	“VESNA V”
	131
	135

	18.
	 “BUDVA”
	93
	100

	19.
	“KNEZ LIPOVAC I”
	32
	35

	20.
	“KNEZ LIPOVAC II”
	123
	130

	21.
	“ANITA I”
	37
	40

	22.
	KRATAK BORAVAK
	620
	660

	23.
	DUGI BORAVAK
	239
	250

	24.
	SERVISNE USLUGE (voda i struja)
	263
	280



*Napomena: riječi označene navodnicima se odnose na velike turističe-izletničke brodove koji tokom sezone često dolaze u Herceg Novi

U prethodne dvije turističke sezone trend je povećanja broja dolazaka plovila u gradsku luku koji se kreće od 10 do 12%. Što se tiče dolazaka turističkih brodova iz okruženja, broj njihovih dolazaka varira zbog vremenskih prilika tokom turističke sezone jer ako su uslovi nepovoljni otkazuju se dolasci zbog bezbjednosti putnika I plovila. 

[bookmark: _GoBack]Valja napomenuti da je I tu povećan broj dolazaka u poslednje dvije godine I polako se bližimo poslovanju iz 2019. godine.

Iako je teško precizno odrediti projekciju broja dolazaka plovila za sledeću sezonu jer na to utiče veliki broj faktora, naša procjena je da će broj dolazaka plovila nastaviti da raste.
Na ruku nam ide I činjenica da su eksluzivne marine u Meljinama I Kumboru popunile svoje kapacitete plovilima na duži boravak pa očekujemo I zbog povećanje dolazak broja plovila u čarteru.

Izradom novog sajta Agencije I radom na pojačanom marketingu I reklami uspjeli smo donekle da ublažimo nedostatak dolaska plovila sa tržišta Ukrajine I Rusije. Posebno naglašavamo da smo ostali bez saradnje sa za nas najznačajnije agencije “Sile Vetra” zbog desavanja u Ukrajini. Za pohvalu je nastavak saradnje sa franuskom firmom “Navily” preko koje smo ove godine imali oko 90 plovila raznih duzina. Od prosle sezone uspostavili smo saradnju I sa njemackom kompanijom “My sea” preko koje je u našu luku došlo 32 plovila. Po svim najavama I rezervacijama koje već sad imamo očekujemo porast dolaska plovila preko ovih agencija u narednoj turističkoj sezoni.

Svakako, saradnja se nastavlja I sa našim dugogodišnjim partnerima “DM YACHTING” iz Kotora,”ALKIMA” iz Tivta, dubrovačkom flotilom, koja pokriva tržište Velike Britanije. Pored ovih kompanija uspostavljena je saradnja I sa dvije poljske kompanije “SUMMER SAILING” I “ TORTUGA SAILING”, zahvaljujući čemu je povećan broj dolazaka gostiju sa tržišta Poljske. Zahvaljujući kompaniji “ GLOMEX S.P.A” iz Ravene u prošloj turističkoj sezoni imali smo I veliki broj dolazaka gostiju iz Italije.

U planu svojih aktivnosti za sledeću godinu, nastavićemo sa ojačavanjem postojećih vezova, gdje smo prije godinu na već postojeće ugradili novih 11 velikih bloka I time ojačali centralni parangal koji ćemo pred sezone ojačati sa još 4 nova bloka težine 3-4 t.

Svakako, biće izvršena kontrola svih vezova na murinzima I biće uradjeno sve što je neophodno da bi plovila bila sigurna u gradskoj luci.

Poslije skoro 20 godina na pristaništu se pojavio problem sa kamenim bitvama za privez plovila (iako smo ih prije 6 godina ojačavali), dvije su bitve završile u moru. Pokazalo se da je naša procjena ugrađivanja novih metalnih (rosvajnih)  bitvi sa kojima smo povećali donekle I kapacitet za vezivanje manjih plovila bila dobar potez jer smo imali mogućnost zamjene za bitve koje su oštećene I za one koje su pale u more usled teških vremenskih uslova. U rezervi imamo sada još dvije bitve a svakako ćemo u toku zime nabaviti još nekoliko kako bi u slučaju potrebe na vrijeme mogli da reagujemo.

U redovnom održavanje spada I vraćanje mostića-pingvina na samom pristaništu jer ih u toku zime moramo demontirati kako nebi završili u moru zbog velikih talasa koji prebacuju lukobran. 

Iako smo prije 5 godina radili generalni remont glavnog TEP ormara, prošle sezone smo imali havariju zbog ogromne vlage I soli kako na samom TEP ormaru tako I na instalacijama koje vode do zadnja dva mostića na pristaništu, gdje smo morali zamjeniti kompletne električne instalacije. Tako da ćemo morati dodatno pred sezonu rješiti pitanje elektro instalacija na gornjem djelu pristaništa.

Kvalitetno smo prije dvije godine riješili pitanje rasvjete na pristaništu Iako nije bila u našoj nadležnosti pa tu više nemamo problema.

Kao I pred svaku sezonu, izvršićemo farbanje mobilijara I kapija I svega što je neophodno na samom pristaništu.
Oglasne I informativne table smo odradili pred prošlu sezonu tako da je taj segment završen. Nabavkom poluprofesionalne mašine za pranje pod pritiskom (bili smo to planirali pred prošlu sezonu, ali zbog nedostatka sredstava nismo odradili) osvježićemo I očistiti kompletan lukobran kao bi vizuelno ljepše izgledao. 

Što se tiče bezbjednosti, uz već postojeći I kvalitetni video nadzor, ugradili smo dvije dodatne kamere, čime je povećana bezbjednost plovila u gradskoj luci. Iako gazdujemo samo sa pristaništem, mi smo pokrili kompletan akvatorijum gradske luke video nadzorom, jer očekujemo već duži vremenski period da će biti rješen pravni status gradske luke.

Napominjemo, da u zimskom periodu korisnici iz Herceg Novog mogu po povoljnim uslovima da koriste usluge Agencije kao I u toku ljeta kada se god ukase potreba zbog vremenskih neprilika, iako sa ograničenim brojem vezova, svima izađemo u susret. 

Agencija je godinama podržavala I bila sponzor mnogih regata I ribolovnih takmičenja kao što su BIG GAME FISHING, državna I klupska prvenstva u sportskom ribolovu.

Ono što je zaista dobro je to što se u proteklih par mjeseci dobila iskrena podrška JP MORSKO DOBRO iz Budve po pitanju sanacije I zaštite lukobrana na Škveru, kao I mogućnosti organizovanja sidrišta u akvatorijumu između Meljina I Zelenike gdje bi se mogli sidriti kruzeri sa kojih bi potencijalni gosti preko luke Škver dolazili u naš grad. Tu je došlo do velikog pomaka I saglasnosti kako JP Morsko Dobro, Ministarstva pomorstva I Uprave pomorske sigurnosti. Kako bih ubrzali proces dobijanja dozvole za korišćenje sidrišta za dolazak kruzera, u razgovorima sa predstavnicima JP Morsko dobro vjerovatno ćemo ići na ispunjavanje uslova da gradska luka Škver dobije status trgovačke luke. S obzirom, da već imamo instaliran kvalitetan video nadzor I odrađenu protiv pozarnu zaštitu (hidrantska mreža I raspored protiv požarnih aparata zadovoljava zakonske uslove) dobili smo sugestije šta je još neophodno da bi ispunjavali uslove za dobijanje statusa trgovačke luke (izrada plana bezbjednosti I prostorija za policiju I carinu u toku ljetnje sezone). 

Očekujemo da zbog svih ovih planova koji se tiču zaštite I obnove lukobrana, jer je raspisan tender za izradu glavnog projekta sanacije (JP Morsko dobro je raspisalo tender) da u toku sledeće godine dobijemo I kratkoročni ugovor o zakupu kompletnog morskog akvatorijuma koji je u zahvatu luke Škver. Zbog imovinskih problema na samoj obali, to je svih ovih godina bila otežavajuća okolnost rješavanja pravnog statusa same Agencije.

Bio bi to veliki pomak kada bi u toku sledeće godine bila makar započeta prva faza obnove pristaništa I njegove zaštite, jer sama Agencija posluje u otežanim uslovima, kako za korisnike naših usluga tako I za zaposlene,

Ne treba zaboraviti da preko gradske luke u tokub sezone svakoga dana naš grad posjeti od 1000-1500 gostiju, koji treba da ponesu što ljepse uspomene iz našeg grada, pa da neko od njih preporuči ili sam dođe na duži boravak u Herceg Novi.

Rješavanjem pravnog statusa Agencije korist će imati prvenstveno građani Herceg Novog, država Crna Gora I stvoriće se uslovi da Herceg Novi dobije kvalitetnu luku sa adekvatnim sadržajem, neophodnim nautičarima u 21. vijeku.

Rješenjem pravnog statusa Agencije moći ćemo ponovo da konkurišemo za razne međunarodne projekte I koristiti novac iz EU fondova. Do rešenja pravnog statusa Agencija će se kao I do sada truditi da gazduje na kvalitetan način sa pristaništem.




S poštovanjem,




























									IZVRŠNI DIREKTOR
        Božo Ukropina 

